ALSEP

[miniatura|**ALSEP** deixado na misión [Apolo 16.]]
**ALSEP**, que é o acrónimo de **Apollo Lunar Surface Experiments Package**, foi a denominación dun conxunto de instrumentos científicos colocados por astronautas nos sitios de aterraxe na Lúa das misións Apolo números 12, 14, 15, 16 e 17. A misión Apolo 11 deixou un pequeno paquete denominado EASEP (*Early Apollo Scientific Experiments Package*).

## Contexto 
A instrumentación e experimentos que compoñerían o ALSEP decidíronse en febreiro de 1966 e neles terían participación diferentes institucións e investigadores:

* Experimento lunar sísmico pasivo: Instituto de Tecnoloxía de Massachusetts, Frank Press; Universidade de Columbia, George Sutton.
* Magnetómetro lunar triaxial: NASA Ames Research Center, C. P. Sonett; Marshall Space Flight Center, Jerry Modisette.
* Vento solar de enerxía media: Jet Propulsion Laboratory, C. W. Snyder e M. M. Neugebauer.
* Detección de ións supratermais: Universidade de Rice, J. W. Freeman, Jr.; Marshall Space Flight Center, Curt Michel.
* Xestión do fluxo de calor lunar: Universidade de Columbia, M. Langseth; Universidade Yale, S. Clark.
* Vento solar de baixa enerxía: Universidade de Rice, B. J. O'Brien.
* Experimento lunar sísmico activo: Universidade Stanford, R. L. Kovach; United States Geological Survey, J. S. Watkins.

Os ALSEP foron construídos e probados por Bendix Aerospace. Os instrumentos foron deseñados para funcionar de maneira autónoma trala partida dos astronautas e para facer estudos a longo prazo do contorno lunar. Eran colocados arredor dunha estación central que lles proporcionaba enerxía xerada mediante un xerador termoeléctrico de radioisótopos (RTG polas siglas en inglés). O control térmico conseguíase mediante elementos pasivos (illamentos, reflectores, coberturas térmicas) así como mediante disipación de potencia mediante resistencias e quentadores. Os datos recollidos polos instrumentos eran enviados á Terra mediante un sistema de comunicacións.

## Despregadura 
Os ALSEP ían gardados no compartimento de equipamento científico (SEQ, por *Scientific Equipment*) do módulo lunar en dúas partes diferentes. A base da primeira parte formaba a estación central, mentres que a base da segunda parte contiña o RTG. Na segunda parte atópase tamén unha subsección que adoitaba levar un ou dous experimentos e a montaxe da antena. Nos Apolo 12, 13 e 14, a segunda parte gardaba tamén o *Lunar Hand Tool Carrier* (HTC). A despregadura exacta de cada experimento variaba con cada misión. As seguintes imaxes mostran o procedemento típico, seguido polo Apolo 12.

## Elementos comúns 
Tódalas estacións ALSEP tiñan elementos en común:

## Lista de experimentos 
## Lista de misións 
Cada misión levou un conxunto diferente de experimentos.

### Apolo 11 (EASEP) 
[miniatura|200px|No Apolo 11, [Buzz Aldrin simplemente levou o EASEP ata o punto de desplegue usando agarradoiras, a diferenza de no resto de misións, nas que se usou unha barra portadora.]]
Tal como se indicou, o Apolo 11 non levou un ALSEP completo se non unha versión simplificada denominada *Early Apollo Surface Experiments Package* (EASEP). Dado que a EVA só había durar dúas horas e corenta minutos, a tripulación non tería tempo suficiente para despregar o ALSEP completo, posto que é unha operación dunhas dúas horas de duración. Ambos os paquetes ían almacenados no compartimento SEQ do módulo lunar.

### Apolo 12 
miniatura|dereita|200px|Disposición do ALSEP do Apolo 12.

O montante da antena gardábase na subsección. O soporte para o PSE, as ferramentas do ALSEP, a barra portadora e o HTC gardábanse na segunda parte do ALSEP.

### Apolo 13 
miniatura|dereita|200px|Disposición planeada para o ALSEP do Apolo 13.
miniatura|esquerda|Unha gravación do impacto do S-IVB do Apolo 13 na superficie lunar detectado polo experimento sísmico pasivo do Apolo 12. 
Debido á cancelación da aterraxe non se despregou ningún experimento. Non obstante, a etapa S-IVB foi estrelada a propósito sobre a Lúa para proporcionar un sinal para o PSE.

O montante da antena gardouse na primeira parte do ALSEP. O soporte para o PSE, as ferramentas do ALSEP, a barra portadora e a broca gardábanse na subsección. O HTC ía na segunda parte do ALSEP.

### Apolo 14 
miniatura|dereita|200px|Distribución do ALSEP do Apolo 14.

O montante da antena gardouse na subsección. O soporte para o PSE, as ferramentas do ALSEP, a barra portadora e o HTC ían na segunda parte do ALSEP.

### Apolo 15 
miniatura|dereita|200px|Distribución do ALSEP do Apolo 15.

O montante da antena gardouse na subsección. O soporte para o PSE, as ferramentas do ALSEP e a barra portadora ían na segunda parte do ALSEP.

### Apolo 16 
miniatura|dereita|200px|Distribución do ALSEP do Apolo 16.

### Apolo 17 
miniatura|dereita|200px|Distribución do ALSEP do Apolo 17.

### Tralo Apolo 
[dereita|miniatura|Imaxe do [Lunar Reconnaissance Orbiter mostrando o ALSEP do Apolo 12.]]
O sistema ALSEP e os seus instrumentos controlábanse por comandos desde a Terra. As estacións funcionaron desde a súa instalación ata que foron apagadas o 30 de setembro de 1977 debido a problemas orzamentarios. Ademais, cara 1977 as fontes de enerxía non podían alimentar o transmisor e os instrumentos ó mesmo tempo, e a sala de control dos ALSEP necesitábase para intentar reactivar o Skylab. Os ALSEP poden verse en varias imaxes tomadas pola sonda Lunar Reconnaissance Orbiter durante as órbitas nas que pasou por enriba dos sitios de aterraxe das misións Apolo.

## Notas 
## Véxase tamén 
### Outros artigos 
* Misión Apolo.
* Apolo 11.
* Apolo 17.

### Ligazóns externas 
* ALSEP na páxina de Astronautix
* ALSEP en myspacemuseum.com 
* Manual de datos dos experimentos científicos do Apolo
* Informe de terminación dos ALSEP
* Catálogo de operacións dos experimentos de Apolo